કોંગ્રેસે સરકાર પર આરોપ લગાવ્યો છે કે તે નિહિત સ્વાર્થોના લીધે ખરડો લઇને આવી છે. પાર્ટીએ યાદ અપાવ્યું છે કે જમીન અધિગ્રહણ બિલને જે સંસદીય સમિતિએ અંતિમ રૂપ આપ્યું હતું તેની અધ્યક્ષતા ભાજપ નેતા અને વર્તમાનમાં લોકસભા અધ્યક્ષ સુમિત્રા મહાજને કરી હતી. કોંગ્રેસના નેતાઓનું કહેવું છે કે રાષ્ટ્રપતિ પ્રણવ મુખર્જી દ્વારા ખરડા પર સરકાર પાસે સ્પષ્ટતા માંગવી ખૂબ ગંભીર મુદ્દો છે. પાર્ટીનું કહેવું છે કે તે દરેક ફોરમ પર ખરડાને પડકાર ફેંકશે અને સંસદની બહાર તથા અંદર આ મુદ્દો ઉઠાવશે.